Andalusia

L**'Andalusìa** (jndr'ô spagnole *Andalucía*) ète une de lle diciassette comunetate autonome d'a Spagne. Ète comboste da uètte provinge: Almería, Cadice, Cordova, Granada, Huelva, Jaén, Málaga e Siviglia, addò se iacchie 'u capeluèche d'a comunetate autonome de ll'Andalusia. 'U Tribunale Superiore de Giustizie d'a comunetate se iacchie jndr'â cetata de Granada. 

Ète 'a cchiù populose comunetate autonome d'a Spagne ccu 8.202.220 crestiáne jndr'ô 2008 e 'a seconne cchiù spannùte, 'nu fatte ca aunìte ad 'a storie sove e ad 'a culture sove lasse 'na 'mbortanze segnefecative a lle 'nderne d'u Paise ibereche. Acchiate jndr'ô sud-ovest de ll'Europe, ète delimitate a ovest d'a Repubbleche d'u Purtugalle (destritte de Beja e Faro), a sud da ll'Oceane Atlandiche, da 'u Mar Mediterranèe (Mare de Alborán e da 'u territorie d'oltremare bretànneche de Gibilterre), a nord da ll'Estremadura e d'a Castiglia-La Mancia e a est d'a Comunetate Autonome de Murcia. 

## Amministrazione

L'Andalusia ète scucchiáte jndre 8 provinge:
* Almería (635.850 crestiáne, 102 comune)
* Cádice (1.180.817 crestiáne, 44 comune)
* Cordova (788.287 crestiáne, 75 comune)
* Granada (876.184 crestiáne, 168 comune)
* Huelva (492.174 crestiáne, 79 comune)
* Jaén (662.751 crestiáne, 97 comune)
* Málaga (1.491.287 crestiáne, 100 comune)
* Siviglia (1.835.077 crestiáne, 105 comune)

Le prengepále cetate de ll'Andalusia sonde:
* Algeciras
* Almería *(Almería)*
* Cadice *(Cádiz)*
* Cordova *(Córdoba)*
* Dos Hermanas
* Granada *(Granada)*
* Huelva *(Huelva)*
* Jaén *(Jaén)*
* Jerez de la Frontera
* Málaga *(Málaga)*
* Marbella
* San Fernando
* Siviglia *(Sevilla)*

Otre cetate de ll'Andalusia:
* Almodóvar del Río (7.000 crestiáne - 2001); tène 'nu castièdde d'u VIII sèchele)
* Antequera (40.200 crestiáne - 2001); tène 'nu bèlle paisagge)
* Arcos de la Frontera
* Baeza (17.691 crestiáne - 2001); Plaza del Popolo, Cattedrale)
* Baena
* Bujalance
* Carmona (22.800 crestiáne - 2001); Puerta de Córdoba, necropule romane)
* Écija
* El Ejido
* Frigiliana
* Lucena
* Montoro
* Nerja
* Olvera (Borghe vianghe)
* Osuna
* Palos de la Frontera (Da aqquè ète partite Colombo pe' 'a scuperte d'u Nuève Munne)
* Puente Genil
* Priego de Córdoba
* Ronda (35.788 crestiáne - 2001); Puerte Nuevo, bèlle panorame.- 1751/1752))
* Sanlúcar de Barrameda (63.509 crestiáne - 2007)
* Úbeda (31.962 crestiáne - 2001); chiese de Sande Marije de los Reales Alcázares)
* Utrera
* Vejer de la Frontera
* Vélez-Blanco
* Vélez-Málaga
* Mairena del Aljarafe (40.000 crestiáne - 2001)

## Economije
'U PIL pro capite de ll'Andalusia ète 18.507 €, simile ad 'u PIL pro capite de ll'Umbrie (18.477 €). 'U PIL reggionale 'nvece ète 'u terze jndr'â Spagne, nnande a quidde d'a Comunetate de Madrid e d'a Catalogne.

## Turisme e luèche de 'nderesse

Jndr'â Andalusia se iacchie assaje architetture moresche, piccè ha state jndr'ô passate ll'urteme capesalde de le More, apprìme ca avenèssere mannate fôre da ll'Europe jndr'ô 1492.

Granada, Siviglia, Cordova e Malaga sonde securamènde le quàtte cetate de cchiù granne 'nderesse turisteche, grazzie specialmènde a lle lòre famuse e straordinarije fatije architettoneche:
* l'Alhambra de Granada
* 'a Cattedrale (Granna Moschèe) de Cordova
* l'Alcazar e 'a Cattedrale de Siviglia
* 'a Cattedrale (La Manquita) de Malaga e 'u Castièdde de Gibralfaro

Otre localetate ca s'honne certamènde ccu nnùmene sonde Ronda, Mijas, Antequera e Marbella ca sonde sembre chijene de turiste.

### Localetate balneare

* Costa de la Luz
* Costa del Sol

## Note


## Otre pruggette

## Collegaminde fore a Uicchipèdie
* Site ufficiale d'u Turisme jndr'â Andalusia
* 'Ndroduzione e Guide a ll'Andalusia, jndr'ô tagliáne
* Guide turisteche a ll'Andalusia, jndr'ô tagliáne
*  Carta Magna - Estatuto de Autonomía de Andalucía
*  Guverne de ll'Andalusia
*  Parlamènde de ll'Andalusia
*  Date statisteche de base de ll'Andalusia (formato.pdf)
*  Fiestas de Andalucia .com Luèche de lle fiere e de lle feste tradiziunale de Andalusia
*  Vanne naturale prutette de Andalusia